《山居》
唐代·长孙佐辅

看书爱幽寂，结宇青冥间。飞泉引风听，古桂和云攀。

地深草木稠，境静鱼鸟闲。阴气晚出谷，朝光先照山。

有时独杖藜，入夜犹启关。星昏归鸟过，火出樵童还。

神体自和适，不是离人寰。

作者简介：长孙佐辅，唐，（约公元七九四年前后在世）字不详，朔方人。生卒年均不详，约唐德宗贞元中前后在世。累举进士不第，放荡不羁。弟公辅为吉州刺史，遂往依之。后终不仕。佐辅有诗集号古调集，《全唐诗》存其诗17首。